སྤྱང་ཀི་གྲགས་པའི་ཚིག་བསྐྱར་ཟློས་བྱས་ཏེ།འདིའི་བསམས་གཞིགས་ཀྱི་སྣེ་མོར་ཐོགས་པ་ནི་འབོད་པ།གྱེར་བ།བཟློ་བ།བཤད་པ།གླུ་ལེན་པ།འབྲི་བ་ལ་སོགས་བརྡ་སྤྲོད་བྱེད་ཀྱི་ཐ་སྙད་རེ་རེ་ཡིན།སྙན་ངག་པ་དང་རྔོན་པ་དང་རླུང་དང་ནགས་ཚལ་དང་མཚན་མོ་སོགས་ལ་མཚོན་ན།སྤྱང་ཀི་རང་གྲགས་དུས་ད་གཟོད་འཚོ་ཞིང་གནས་ལ།གྲགས་པ་ནི་ཁོའི་འཚོ་ཐབས་གཞན་དག་ལས་འབུར་དུ་བཏོད་པའི་རྟགས་མཚན་ཡིན།ཕ་རོལ་བའི་སྣང་ངོར་སྣང་བཞིནང་རྗོད་གཞི་དེ་བརྗོད་བྱེད་ཁྱད་ཆོས་ཀྱི་སྟེང་ན་གནས་བཅོས་ཡོད།དེ་ནི་ཧེ་རྡིར་ཀིར་གྱིས་ཐ་སྙད་དམ་སྐད་ཆའི་གཞི་ས་རུ་ཚེ་སྲོག་གི་གནས་བཅོས་ཡོད་ཟེར་བ་དང་ཅིས་མི་མཐུན།རྒྱུ་རྐྱེན་དེའི་ཕྱིར་ན།ཁྱོད་ཀྱིས་ཀྱང་གླུ་ལོངས་ཞེས་སྐུལ་དོན་ནི་བརྗོད་བྱ་སྤྱང་ཀི་ལས་ཚུར་འཕོས་ཏེ།གླུ་སྐད་ཀྱིས་འཚོ་བའི་ང་ཚོ་ལ་རང་ཉིད་ཀྱི་རྒྱུད་ན་གཏན་ཆགས་སུ་ཡོད་པའི་འགྱུར་ཁུག་ཅིག་གིས་གང་ཞིག་ལེན་འདོད་པ་དེ་གླུ་ངག་ཏུ་དྲོངས་ཞེས་བཤད་པ་ཡིན།